**Harrastusneuvonta ohjeistus**

Lahden nuorisopalveluiden kysely 7.-luokkalaisille vapaa-ajan vietosta sekä harrastuksista. Kyselyn tavoitteena on parantaa alueen harrastusmahdollisuuksia ja tutkia, miten nuoret viettävät vapaa-aikaansa.

Harrastustoiminnan ohjaajat vastaavat ryhmien perustamisesta. Harrastustoiminnan ohjaajille tulee kyselyiden tulokset ja he vastaavat niiden käsittelystä sekä jatkotoimenpiteistä.

**Ennen haastattelua:**

* Tärkeää kysyä nuorelta, onko OK hänelle vastata harrastusaiheisiin kysymyksiin ja kertoa, mistä haastattelussa on kyse. Tuloksia käsitellään anonyymisti, nimi kumminkin kysytään kyselyssä, jos tulee sovittuja toimenpiteitä, niin tiedetään kenen kanssa sovittu.

**Harrastekyselyä pääset tekemään seuraavasti:**

Avaa Formsista ryhmän lomakkeet (etelän etevät)

(selain > intra vasen yläkulma 9 pistettä > Forms > ryhmän lomakkeet)

 avaa haluamasi kysely (esim. harrastustoiminta 2020 HARJOITUSKYSELY)

 valitse JAA

 kopio linkki: käyttäjät, joilla on linkki voivat vastata

 liitä linkki selaimeen ja täytä kysely, lähetä kun olet valmis

 lähetä toinen vastaus

**Kysymykset**

**1. Nimi ja luokka**

**2. Onko sinulla harrastus/harrastuksia ja mielekästä tekemistä vapaa-ajallasi?**

Kyllä

Ei

*Kysyjän huomioitava: Jos nuori ei harrasta, mutta hän on vapaa-ajallaan aktiivinen, tapaa kavereita positiivisessa mielessä, kokee kuuluvansa johonkin ryhmään ja on arjessa mielekästä tekemistä. Voidaan laittaa kyllä.*

**3. Kyllä, mitä harrastat ja mitä muuta teet vapaa-ajallasi?**

*Kysyjän huomioitava: Kirjaa ytimekkäästi asiat ylös.*

**4. Ei, mitä teet vapaa-ajallasi?**

*Kysyjän huomioitava: Vaatii haastattelijalta sensitiivisyyttä sekä tilannetajua. Ei kannata kysyä “hyökkäävästi” suoraan “etkö harrasta mitään tai tee mitään” vaan esimerkiksi, mitä teet yleensä koulun jälkeen tai kun olet päässyt kotiin”. Voi hieman kaivella tietoa. Kirjataan ylös tekemättömyys ja lähes kaikki tekeminen, mitä ilmenee.*

**5. Haluatko harrastaa jotain / lisäksi?**

Kyllä

Ei

Muu

*Kysyjän huomioitava: Pyritään laittamaan kyllä/ei. Muu kohtaan laitetaan, jos nuori ei osaa oikeasti sanoa. Jos nuori harrastaa valmiiksi jotakin esimerkiksi jalkapalloa voidaan kysyä, että kiinnostaisiko harrastaa jotain sen lisäksi, jos sellaista (toivottua) toimintaa järjestettäisiin koulupäivän jälkeen.*

**6. Mitä haluat harrastaa? Millainen toiminta vapaa-ajalla kiinnostaisi?**

*Kysyjän huomioitava: Tärkeä kysymys harrastustoiminnan ja muun toiminnan kannalta, on tärkeää pyrkiä kirjaamaan mahdollisimman tarkasti toiveet. Nuoret usein mieltävät harrastamisen toimintana joka on aina säännöllistä ja tavoitteellista, hyvä tuoda esiin myös höntsä ja muita vaihtoehtoja. Kirjataan jos nuorella on joku mitä aina halunnut harrastaa jotakin ja myös syy miksi ei harrasta.*

**7. Haluatko jeesiä harrastuksen / mielekkään tekemisen löytämiseen?**

Kyllä

Ei

Ohjaajan mielestä palattava asiaan

*Kysyjän huomioitava: Jeesi voi tarkoittaa sitä, että ohjaaja etsii nuorelle tietoa / etsitään yhdessä tietoa harrastusmahdollisuuksista. Kiinnostaako nuorta, jos nuorisopalvelut järjestää harrastustoimintaa (haluaako tietoa/ilmoituksen). Haluaako nuori katsoa myöhemmin harrastusmahdollisuuksia paremmalla ajalla. Nämä on hyvä sopia! Ottaako ohjaaja yhteyttä nuoreen? Voidaan siis sopia uusi aika, jossa katsomme yhdessä harrastuksia, käydään kokeilemassa lajia. Nämä tiedot kirjataan kohtaan 8.*

**8. Lisätietoja ja sovitut toimenpiteet (miten, milloin, missä?)**

*Kysyjän huomioitava: Ohjaaja kirjaa ylös, jos nuori tarvitsee seurantaa, jatkotoimenpiteitä harrastuksen löytämiseksi tai jos ilmenee asioita, joita hyvä seurata.*

**9. Harrastelahti esittely (**[**harrastelahti.lahti.fi**](http://harrastelahti.lahti.fi/)**)**

*Kysyjän huomioitava: Näytetään nettisivut kaikille.*